CONSILIUL LOCAL AL MUNICIPIULUI  CRAIOVA

HOTĂRÂREA NR. 47
Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr. 99888/2008 întocmit de Direcţia Economico - Financiară, prin care se propune prelungirea duratei contractului de concesiune nr. 36T/2003, încheiat între Consiliul Local al Municipiul Craiova  şi S.C. Cofetăria Parc S.R.L., având ca obiect terenul, situat în municipiul Craiova, str. Calea Unirii, parterul blocurilor 36A şi 37A şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008; 

Potrivit prevederilor Ordonanţei de Urgenţă a Guvernului nr.54/2006 privind regimul contractelor de concesiune aprobată prin Legea nr.22/2007 şi Hotărârea Guvernului nr.168/2007 pentru aprobarea Normelor metodologice de aplicare a acesteia;
În temeiul art. 36 alin.2  lit. c coroborat cu alin.5 lit. a, art. 45 alin.3  şi art. 123 din Legea nr. 215/2001, republicată, privind administraţia publică locală;

                                             HOTĂRĂŞTE:

  Art.1. Se aprobă prelungirea, pe o perioadă de 2ani şi 6 luni, respectiv până la 01.12.2010, a duratei contractului de concesiune nr. 36T/2003, încheiat între Consiliul Local al Municipiul Craiova  şi S.C. Cofetăria Parc S.R.L.,având ca obiect terenul, situat în municipiul Craiova, str. Calea Unirii, la parterul blocurilor 36A şi 37A.

Art.2. Se aprobă redevenţa aferentă terenului concesionat care face obiectul contractului de concesiune nr. 36T/2003 în cuantum de 6lei/mp/lună, pentru anul 2008, urmând a fi actualizată anual conform hotărârilor adoptate de Consiliul Local al Municipiului Craiova. 

Art.3.  Se împuterniceşte Primarul municipiului Craiova să semneze actul adiţional de modificare a contractului de concesiune nr. 36T/2003. 
Art.4 Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.72/2003.
Art.5. Serviciul Administraţie Publică Locală, Direcţia Economico – Financiară,  Direcţia Impozite şi Taxe şi S.C. Cofetăria Parc S.R.L. vor aduce la îndeplinire prevederile prezentei hotărâri.

